گرمیہر کور

گرمیہر کور ایک پنجابی نژاد بھارتی لڑکی ہے۔ جو دہلی یونیورسٹی کے لیڈی شری رام کالج میں انگریزی ادب پڑھ رہی ہے۔ گرمیہر کور فروری 2017ء میں دیلی یونیورسٹی کے رامجس کالج میں ہوئے طلبہ کے احتجاج کی وجہ سے خبروں میں آئی اور بحث کا موضوع بنی۔ کالج میں عمر خالد اور شہلا راشد کو ایک سیمنار میں بلایا گیا تھا جس کا بی جے پی کی طلبہ شاخ اے بی وی پی نے سخت احتجاج کیا اور سیمینار کو ہونے نہیں دیا۔ گرمیہر نے انٹرنیٹ پر اے بی وی پی کی مخالفت کی۔ ویڈیو کی شہرت پکڑنے کے ساتھ ہی گرمیہر کو دھمکیاں ملنی شروع ہوئیں اور اسے قوم دشمن کہا گیا۔

 سوانح 
گرمیہر کور کی پیدائش پنجاب، بھارت کے ضلع جالندھر میں ہوئی۔ ان کے والد کا نام مندیپ سنگھ اور والدہ راجوندر کور ہے۔ والد بھارتی فوج میں افسر تھے اور کارگل جنگ میں ہلاک ہو گئے تھے۔ تب گرمیہر صرف دو سال کی تھی۔
 بھارت اور پاکستان امن کی وکالت 
گرمیہر نے اپریل 2016ء میں بھارت اور پاکستان میں پر امن تعلقات کو بڑھاوا دینے کے لیے ایک ویڈیو اپلوڈ کی تھی۔ فروری 2017ء میں اے بی وی پی کے خلاف اس کی ایک اور ویڈیو نے اُس کو پھر سے بحث کا موضوع بنا دیا۔ مرکزی وزیر داخلہ کرن ریجیجو نے اس کو غدار کہا۔ کچھ مشہور شخصیات نے، جیسا کہ ویریندر سہواگ اور رندیپ ہوڈا نے بھی اس کا مذاق اڑایا۔۔ اردو کے شاعر جاوید اختر نے گرمیہر کور کا اعتماد بڑھاتے ہوئے کیرن ریجیجو سے سوال کیا کہ آخر ان کو کون بھڑکاتا ہے؟۔

 حوالہ جات 

زمرہ:بقید حیات شخصیات
زمرہ:بھارتی فعالیت پسند خواتین
زمرہ:فاضل جامعہ دہلی
زمرہ:1997ء کی پیدائشیں
زمرہ:1990ء کی دہائی کی پیدائشیں
زمرہ:بھارتی مصنفات
زمرہ:جالندھر کی شخصیات
زمرہ:سومرویل کالج، اوکسفرڈ کے فضلا
زمرہ:1996ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی بھارتی مصنفات
زمرہ:لیڈی شری رام کالج کے فضلا